
Ministru kabineta noteikumi Nr. 806
Rīgā 2023. gada 19. decembrī (prot. Nr. 62 89. §)
Grozījumi Ministru kabineta 2009. gada 22. decembra noteikumos Nr. 1608 "Noteikumi par pabalstu personām ar invaliditāti, kurām nepieciešama kopšana"
Izdoti saskaņā ar Valsts sociālo pabalstu likuma 
12.1 panta pirmo daļu, 15.panta pirmo daļu un 17.panta pirmo un otro daļu
· 1. Izdarīt Ministru kabineta 2009. gada 22. decembra noteikumos Nr. 1608 "Noteikumi par pabalstu personām ar invaliditāti, kurām nepieciešama kopšana" (Latvijas Vēstnesis, 2009, 204. nr.; 2010, 77. nr.; 2013, 159., 250. nr.; 2019, 96. nr.; 2021, 8. nr.) šādus grozījumus:
· 1.1. izteikt 2. punktu šādā redakcijā:
· "2. Pabalsta apmērs ir 213,43 euro mēnesī. Pabalsta apmērs pilngadīgai personai, kurai invaliditātes cēlonis ir slimība no bērnības, ir 413,43 euro mēnesī.";
· 1.2. papildināt ar 15.4 punktu šādā redakcijā:
· "15.4 Šo noteikumu 2. punktā noteikto pabalstu pilngadīgai personai, kurai invaliditātes cēlonis ir slimība no bērnības, Valsts sociālās apdrošināšanas aģentūra piešķir, pārrēķina un izmaksā šādā kārtībā:
· 15.41. par periodu no 2024. gada 1. janvāra līdz 2024. gada 29. februārim pabalstu piešķir un izmaksā tādā apmērā, kādu to noteica normatīvais regulējums līdz 2023. gada 31. decembrim;
· 15.42. par periodu no 2024. gada 1. janvāra līdz 2024. gada 29. februārim veic pabalsta pārrēķinu atbilstoši apmēram, kāds šo noteikumu 2. punktā noteikts pilngadīgai personai, kurai invaliditātes cēlonis ir slimība no bērnības, un līdz 2024. gada 31. martam nodrošina pabalsta starpības izmaksu."
· 2. Noteikumi stājas spēkā 2024. gada 1. janvārī.

